टाइम8 ,भेरगाव, आगष्ट 21: थांनाय 16 आगष्ट खालि 2 नं साग्लिझाराव जानाय गामिनि मोनसे जाथायखौ लानानै बिटिसिनि 33 नं ननाइ सेरफां समष्टिनि बारग’ एमसिएलए सुरेश ताति आरो ननाइ ब्लक बिपिएफनि आफादगिरि रनजित डेकामोना नंखायनि आस्रय लाना बाथ्रा बांसावनायखौ सोंखारिदों गामिनि बिमा-आइजो माहारिआ৷ दिनै गामिनि फुंबिलि बाथौ थानसालिनि लांगोनायाव खुंनाय मोनसे मेलनि गेजेरजों बिपिएफनि बेबाइदि नंखाय राजखान्थि गेलेनायखौ सोंखारिनानै बुङोदि ,बिपिएफनि मावथि महेन्द्र दैमारिआ बैसानखालि जौ फेनानै नंखाय आरो गाज्रि-गाज्रि रावै गामिनि सोलोंथाय मेलाव रायखावदोंमोन৷ बिथां दैमारिखौ गामिनि सानैसो मानसिआ बेबायदि गाज्रि रायनायनिफ्राय सिरि थानो होनानै न’सिम थांनो खावलायदोंमोन৷ नाथाय ,दैमारि बिथाङा अख्रायै थाङैलाय इसे नाख्रांना होनायाव लांख्रांना गोग्लैनायाव इसे जोखोम जायो। बेखौनो बियो न’सिम थांनानै एबसु आरो इउपिपिएलआ बिथांखौ गाज्रियै बुयो होन्नानै नंखाय फोसावो৷ उनाव बारग’ एमसिएलए सुरेश तातिनि खाथियाव फैना मेगननि मोदै हुगार फैयो৷ बेखौ लानानैनो बिपिएफनि सोद्रोमाफोरा ओनसोलाव नंखाय बांसावदों होननानै आइजोफोरा अजद दैखांदों৷ बिनि बेरेखायै गामिनि बिमा-आइजो माहारिआ फिनजाथाय होदों৷